
Δευτέρα, 19 Οκτωβρίου 2026

ΔΕΛΤΙΟ ΤΥΠΟΥ

Σύλληψη αλλοδαπού για ναρκωτικά στον Πειραιά

Τις βραδινές ώρες χθες 18-10-2026, συνελήφθη ένας 25χρονος αλλοδαπός (υπήκοος Αλβανίας), στη Δραπετσώνα Αττικής, για παράβαση του νόμου «Περί εξαρτησιογόνων ουσιών», από στελέχη της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) και του Γραφείου Ασφάλειας του Κεντρικού Λιμεναρχείου Πειραιά.
Ειδικότερα, κατόπιν αξιοποίησης πληροφοριών, ανωτέρω στελέχη σε νόμιμη κατ’ οίκον έρευνα στην περιοχή της Δραπετσώνας παρουσία δικαστικού λειτουργού, με τη συνδρομή του σκύλου ανίχνευσης ναρκωτικών ουσιών Λ.Σ. – ΕΛ.ΑΚΤ.«ΤΟΜΠΥ», εντόπισαν:
- μία (1) πλαστική συσκευασία, περιέχουσα αποσπάσματα ακατέργαστης κάνναβης συνολικού μεικτού βάρους δύο γραμμαρίων και είκοσι οκτώ δεκάτων του γραμμαρίου (2,28 γρ.),
- μία (1) πλαστική συσκευασία, περιέχουσα κοκαΐνη συνολικού μεικτού βάρους είκοσι οκτώ γραμμαρίων και ενός δεκάτου του γραμμαρίου (28,1 γρ.),
- πλήθος κενών πλαστικών συσκευασιών επιμερισμού ναρκωτικών ουσιών,
- μία (1) συσκευασία διάφανης μεμβράνης περιτυλίγματος,
- μία (1) ζυγαριά ακριβείας με υπολείμματα κοκαΐνης,
- έναν (1) ηλεκτρονικό μετρητή χρημάτων,
- δύο (2) κούπες καφέ με υπολείμματα κοκαΐνης και
- ένα (1) μαχαίρι κουζίνας με υπολείμματα κοκαΐνης.
Από το Κεντρικό Λιμεναρχείο Πειραιά που διενεργεί την προανάκριση, κατασχέθηκαν τα ανωτέρω ανευρεθέντα, καθώς και δύο (02) συσκευές κινητής τηλεφωνίας.
Διαθέσιμο φωτογραφικό υλικό έχει αναρτηθεί στο www.hcg.gr.

